ՍՈՒՐԷՆ ՊԱՐՍԵԱՆ.- Նախ անհրաժեշտ է որոշում կայացնել մակրոմակարդակով (մեծածաւալ տնտեսութեան մակարդակով-Խմբ.), որ պետութիւնը դառնայ շուկայական յարաբերութիւնների ակտիւ (աշխոյժ-Խմբ.) մասնակից: Նախորդ 27 տարիների տնտեսական լիբերալ մոդելով (ազատական կերպարով-Խմբ.) պետութեան դերը կայանում էր միայն պայմանների ստեղծման մէջ, սակայն, իմ համոզմամբ, պետութիւնը պէտք է լինի նաեւ տնտեսութեան խոշոր ծրագրերի իրականացնող մասնակից՝ արդիւնաբերութեան, գիւղատնտեսութեան, տրանսպորտի (փոխադրութեան-Խմբ.) եւ այլ ոլորտներում: